 Constitution review in Nigeria: Senate wan review 1999 Constitution - How e involve you  Nigeria Senate wan review di 1999 constitution. Dem go begin wit zonal public hearing for di six geopolitical zones later dis month. Dis move na to adjust di kontri law book, Senate Committee on di Review of di 1999 Constitution tok for statement. Many pipo inside di west African kontri don argue say di 1999 constitution wey dey govern Nigeria no dey work well. Di Public hearing go hold for for 12 state capitals at di same time as centres. E mean say two centres for each  geopolitical zones go hold public hearing from Wednesday, 26th May to Thursday 27th May. E dey free to attend to di general public according to di statement wey di Deputy Senate President, Ovie Omo-Agege sign. Na sixteen main issues dem dey follow tok for inside dis public hearing. Na here di mata involve you to go tok your own ontop di following: Jos Centre go represent Plateau, Nasarawa and Benue Minna Centre - Nigeri, Kwara, Kogi and Abuja Bauchi Centre - Bauchi, Yobe and Borno Gombe Centre - Gombe, Taraba and Adamawa Kaduna Centre - Kaduna, Kano, Jigawa and Katsina Sokoto Centre - Sokoto, Kebbi and Zamfara Owerri Centre - Imo and Abia Enugu Centre - Enugu, Ebonyi and Anambra Asaba Centre - Delta, Edo and Bayelsa Port-Harcourt Centre - Rivers, Cross River and Akwa Ibom Lagos Centre - Lagos Oyo and Ogun Akure Centre - Ondo and Osun Before dis process begin, many experts don tok say na restructuring fit solve di plenti palava wey dey face Nigeria. 